pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตสาหกรรม มอบรถกอล์ฟไฟฟ้า พร้อมชุดช่างและผู้ควบคุม เพื่อสนับสนุนงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเด
วันอังคารที่ 24 ตุลาคม 2560
กระทรวงอุตสาหกรรม มอบรถกอล์ฟไฟฟ้า พร้อมชุดช่างและผู้ควบคุม เพื่อสนับสนุนงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเด
ปลัดกระทรวงอุตสาหกรรม นําคณะผู้บริหารกระทรวงอุตสาหกรรม มอบรถกอล์ฟไฟฟ้า พร้อมชุดช่างและผู้ควบคุม เพื่อสนับสนุนงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (24 ตุลาคม 2560) นายพสุ โลหารชุน ปลัดกระทรวงอุตสาหกรรม นําคณะผู้บริหารกระทรวงอุตสาหกรรม มอบรถกอล์ฟไฟฟ้า พร้อมชุดช่างและผู้ควบคุม เพื่อสนับสนุนงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ในระหว่างวันที่ 20 – 31 ตุลาคม 2560 โดยมี พล.ต.วรการ พันธุมาตย์ รองหัวหน้าแผนกรถยนต์หลวงพระที่นั่งอัมพรสถาน ประธานคณะทํางานขนส่งจิตอาสาเฉพาะกิจถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เป็นผู้รับมอบ ณ บริเวณลานพระบรมรูปทรงม้า
รัฐบาลไทย-ข่าวทำเนียบรัฐบาล-อย. พร้อมขึ้นทะเบียนวัคซีนโควิด-19 เน้นรวดเร็วแต่ต้องปลอดภัยและมีประสิทธิภาพ [กระทรวงสาธารณสุข]
วันอังคารที่ 30 มิถุนายน 2563
อย. พร้อมขึ้นทะเบียนวัคซีนโควิด-19 เน้นรวดเร็วแต่ต้องปลอดภัยและมีประสิทธิภาพ [กระทรวงสาธารณสุข]
อย. พร้อมขึ้นทะเบียนวัคซีนโควิด-19 เน้นรวดเร็วแต่ต้องปลอดภัยและมีประสิทธิภาพ
อย. พร้อมขึ้นทะเบียนวัคซีนโควิด-19 หากประสบผลสําเร็จในการวิจัย ยินดีสนับสนุนในทุกขั้นตอนของการทดลอง กรณีการข้ามขั้นตอนเพื่อความรวดเร็วในการวิจัย อย. พร้อมพิจารณา แต่ต้องเป็นไปตามมาตรฐานสากลและมีความปลอดภัย ขอประชาชนเชื่อมั่น อย. มีการติดตามความก้าวหน้าของการพัฒนาวัคซีนทั่วโลก เพื่อให้ประชาชนได้ใช้วัคซีนโดยเร็วที่สุด
นายแพทย์สุรโชค ต่างวิวัฒน์ รองเลขาธิการคณะกรรมการอาหารและยาเปิดเผยว่า จากสถานการณ์การแพร่ระบาดของเชื้อไวรัสโควิด-19 ทั่วโลก ส่งผลให้หลายประเทศอยู่ระหว่างการพัฒนาวัคซีนเพื่อนํามาใช้ป้องกันโรคโควิด-19 อย่างเร่งด่วน และประเทศไทยอยู่ระหว่างดําเนินการพัฒนาวัคซีนไปพร้อมกับต่างประเทศด้วยเช่นกัน ซึ่งตามประกาศขององค์การอนามัยโลก (WHO) ขณะนี้ มีรายชื่อวัคซีนที่อยู่ในกระบวนการวิจัยทดลองทั่วโลกรวมทั้งสิ้น 142 รายการ โดยอยู่ในขั้นตอนการศึกษาวิจัยทางคลินิกในมนุษย์ 13 รายการ และที่เหลืออีกจํานวน 129 รายการ อยู่ในกระบวนการวิจัยในหลอดทดลองและในสัตว์ สําหรับประเทศไทยมีวัคซีนที่อยู่ในรายชื่อตามประกาศขององค์การอนามัยโลกจํานวน 6 รายการ ซึ่งในจํานวนนี้มีวัคซีนจาก 2 หน่วยงานที่มีความก้าวหน้าในการพัฒนามากที่สุด คือ วัคซีนชนิด mRNA จากศูนย์วัคซีนจุฬาลงกรณ์มหาวิทยาลัย และวัคซีนชนิด DNA ของบริษัท ไบโอเนท-เอเชีย จํากัด โดยมีผลการศึกษาในสัตว์ทดลองขั้นแรกเป็นที่น่าพอใจ และจะเริ่มวิจัยในมนุษย์ต่อไป
ทั้งนี้ อย. ได้เตรียมความพร้อมในการรองรับการขึ้นทะเบียนวัคซีน โดยยึดหลักความรวดเร็ว ขณะเดียวกันต้องเป็นไปตามหลักวิชาการที่ถูกต้อง มีประสิทธิภาพ และที่สําคัญต้องมีความปลอดภัย โดย อย. ได้เข้าไปร่วมกับผู้เชี่ยวชาญที่ดําเนินการวิจัยตั้งแต่เริ่มโครงการ และมีการติดตามความก้าวหน้าในทุกกระบวนการอย่างใกล้ชิด ทั้งการให้คําแนะนํา รวมถึงวางแผนไปจนจบกระบวนการที่จะสามารถผลิตเป็นวัคซีนออกมาได้ เพื่อให้ทุกขั้นตอนถูกต้องและเป็นไปตามหลักมาตรฐานสากล อย่างไรก็ตาม อย. ทราบถึงความจําเป็นของสถานการณ์การแพร่กระจายของโรคที่ต้องมีวัคซีนมาใช้โดยเร็ว กรณีบางขั้นตอนหากผู้วิจัยคิดว่าอาจจะไม่จําเป็นหรือสามารถข้ามขั้นตอนนั้นไปได้ อย. พร้อมให้การพิจารณาสนับสนุนให้การพัฒนาวัคซีนเป็นไปอย่างรวดเร็ว แต่เน้นย้ําว่าในการข้ามขั้นตอนนั้นจะต้องมีข้อมูลวิชาการมายืนยัน และต้องมีมาตรฐานไปในทิศทางเดียวกับกติกาสากลขององค์การอนามัยโลก
รองเลขาธิการฯ กล่าวในตอนท้ายว่า นอกจากการสนับสนุนงานวิจัยพัฒนาวัคซีนในประเทศแล้ว อย. ยังได้ติดตามสถานการณ์การพัฒนาวัคซีนในต่างประเทศอย่างต่อเนื่อง โดยได้เตรียมความพร้อมในการรองรับการขึ้นทะเบียนในสถานการณ์เร่งด่วนกรณีที่มีการทดลองวัคซีนในมนุษย์สําเร็จ ทั้งนี้ ขอเน้นย้ําว่า อย. มุ่งสนับสนุนการพัฒนาวัคซีนโรคโควิด-19 โดยวัคซีนต้องมีความความปลอดภัย และได้มาตรฐานเป็นที่ยอมรับทั่วโลก ขอให้เชื่อมั่นในขั้นตอนการพิจารณาอนุมัติทะเบียนเพื่อประโยชน์สูงสุดของผู้บริโภค
***********************************************
วันที่เผยแพร่ข่าว 30 มิถุนายน 2563 ข่าวแจก 116 /ปีงบประมาณ พ.ศ. 2563
รัฐบาลไทย-ข่าวทำเนียบรัฐบาล-“สนธิรัตน์” ลงพื้นที่ตรวจสถานการณ์ราคาอาหารปรุงสำเร็จ
วันพฤหัสบดีที่ 24 พฤษภาคม 2561
“สนธิรัตน์” ลงพื้นที่ตรวจสถานการณ์ราคาอาหารปรุงสําเร็จ
“สนธิรัตน์” นําคณะผู้บริหารพาณิชย์ลงพื้นที่ตรวจสอบสถานการณ์จําหน่ายอาหารปรุงสําเร็จและสินค้าอุปโภคบริโภค ไม่พบการปรับขึ้นราคา เผยได้ชี้แจงพ่อค้าแม่ค้า ราคาก๊าซหุงต้มขึ้นกระทบต้นทุนเล็กน้อย ขอให้ช่วยตรึงราคาเดิมเพื่อช่วยเหลือผู้บริโภค
“สนธิรัตน์” นําคณะผู้บริหารพาณิชย์ลงพื้นที่ตรวจสอบสถานการณ์จําหน่ายอาหารปรุงสําเร็จและสินค้าอุปโภคบริโภค ไม่พบการปรับขึ้นราคา เผยได้ชี้แจงพ่อค้าแม่ค้า ราคาก๊าซหุงต้มขึ้นกระทบต้นทุนเล็กน้อย ขอให้ช่วยตรึงราคาเดิมเพื่อช่วยเหลือผู้บริโภค ยันมีแผนช่วยลดค่าครองชีพ แนะประชาชนพึ่งร้านอาหารหนูณิชย์ที่มีอยู่ 1.4 หมื่นแห่งทั่วประเทศ และใช้ร้านค้าธงฟ้าประชารัฐซื้อของถูก
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่ 24 พฤษภาคม 2561 ได้นําคณะผู้บริหารกระทรวงพาณิชย์และสื่อมวลชน ลงพื้นที่ตรวจสอบติดตามสถานการณ์ราคาสินค้าอุปโภคบริโภคและอาหารปรุงสําเร็จ ณ ศูนย์อาหารตลาดกลางบางใหญ่ อ.บางใหญ่ จ.นนทบุรี เพื่อติดตามสถานการณ์หลังจากที่ก๊าซหุงต้ม (แอลพีจี) ได้ปรับขึ้นราคาเป็นถังละ 395 บาท (ถัง 15 กิโลกรัม) และการปรับขึ้นของราคาน้ํามันดีเซล เพื่อป้องกันไม่ให้พ่อค้าแม่ค้าฉวยโอกาสปรับขึ้นราคาสินค้าทั้งอาหารปรุงสําเร็จและสินค้าอุปโภคบริโภค เพราะผลการศึกษาของกระทรวงพาณิชย์พบว่ามีต้นทุนเพิ่มขึ้นเพียงเล็กน้อยเท่านั้น ไม่สามารถใช้เป็นเหตุผลในการปรับขึ้นราคาได้
ทั้งนี้ จากการตรวจสอบ พบว่า พ่อค้าแม่ค้ายังมีการจําหน่ายอาหารปรุงสําเร็จ (จานด่วน) ในราคาเดิม ไม่มีการปรับขึ้นราคาแต่อย่างใด ซึ่งได้ขอความร่วมมือให้มีการตรึงราคาเดิมเอาไว้ เพราะก๊าซหุงต้มที่เพิ่มขึ้น มีผลการศึกษาของกรมการค้าภายในออกมาว่ากระทบต่อต้นทุนการผลิตเพียงเล็กน้อยแค่ 15-20 สตางค์เท่านั้น จึงไม่สามารถใช้เป็นเหตุผลในการปรับขึ้นราคาได้
ส่วนสถานการณ์การจําหน่ายสินค้าอุปโภคบริโภคทั่วไป พบว่า ยังคงมีการจําหน่ายเป็นปกติ ไม่พบว่ามีสินค้ารายการใดปรับขึ้นราคา และจากการสอบถามพ่อค้าแม่ค้า ก็ไม่พบว่า มีการแจ้งปรับขึ้นราคาจากผู้ผลิตเข้ามาแต่อย่างใด ซึ่งสอดคล้องกับที่กระทรวงพาณิชย์ได้รับการยืนยันจากผู้ผลิตว่าจะยังไม่มีการปรับขึ้นราคาในช่วงนี้ และเท่าที่ตรวจสอบกับกรมการค้าภายใน ก็ยังไม่มีผู้ผลิตรายใดยื่นเรื่องปรับขึ้นราคาเข้ามา แต่เพื่อไม่เป็นการประมาท ได้สั่งการให้มีการหารือกับผู้ผลิตสินค้า (ซัปพลายเออร์) แล้ว ซึ่งจะมีการหารือเพื่อประเมินสถานการณ์
นายสนธิรัตน์กล่าวว่า ในการดูแลการบริโภคอาหารปรุงสําเร็จให้กับประชาชน กระทรวงพาณิชย์ได้มีทางเลือก โดยส่งเสริมให้ประชาชนบริโภคอาหารปรุงสําเร็จจากร้านอาหารหนูณิชย์ ซึ่งมีราคาจําหน่ายไม่เกินจาน/ชามละ 25-35 บาท และเป็นอาหารที่มีความสะอาด ถูกสุขลักษณะ และปิดป้ายราคาชัดเจน โดยปัจจุบันมีจํานวนร้านหนูณิชย์มากถึง 14,157 ร้าน แยกเป็นในกรุงเทพฯ 4,689 ร้าน ภูมิภาค 9,434 ร้าน โดยประชาชนสามารถเลือกบริโภคอาหารปรุงสําเร็จจากร้านที่ใกล้บ้านได้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวิทย์ฯ เยี่ยมสถานีโทรมาตรสวนเพชรล้านนา พร้อมชมผลิตภัณฑ์ของสมาชิกสภาเกษตรกร
วันอังคารที่ 29 สิงหาคม 2560
รัฐมนตรีว่าการกระทรวงวิทย์ฯ เยี่ยมสถานีโทรมาตรสวนเพชรล้านนา พร้อมชมผลิตภัณฑ์ของสมาชิกสภาเกษตรกร
ดร.อรรชกา  สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมคณะ เดินทางไปเยี่ยมชมสถานีโทรมาตรสวนเพชรล้านนา ต. แม่สุก อ. แจ้ห่ม จ. ลําปาง ซึ่งเป็นสถานีโทรมาตร ตรวจวัดปริมาณน้ําฝน อุณหภูมิ และความชื่น
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมคณะ เดินทางไปเยี่ยมชมสถานีโทรมาตรสวนเพชรล้านนา ต. แม่สุก อ. แจ้ห่ม จ. ลําปาง ซึ่งเป็นสถานีโทรมาตร ตรวจวัดปริมาณน้ําฝน อุณหภูมิ และความชื่น ของสถาบันสารสนเทศทรัพยากรน้ําและการเกษตร (องค์การมหาชน) (สสนก.) กระทรวงวิทยาศาสตร์ฯ ร่วมมือกับกับสภาเกษตรกรแห่งชาติ ซึ่งานําข้อมูลมาใช้ประโยชน์ในชุมชน เมื่อวันที่ ๑๓ สิงหาคม ๒๕๖๐
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์ฯ กล่าวว่า กระทรวงวิทยาศาสตร์ฯ จะพยายามนําความรู้มาใช้ให้เป็นประโยชน์กับเกษตรกร ซึ่งเมื่อเช้าได้มีพิธีเปิดศูนย์บริหารจัดการน้ํา สภาเกษตรกรจังหวัดลําปาง ซึ่งเรายังมีเครื่องโทรมาตร เป็นเครื่องมือวัดน้ําฝน อุณหภูมิ และความชื่น สามารถส่งข้อมูลไปยังมือถือ และ สสนก. เพื่อรวบรวมข้อมูลว่ามีฝนตกมากน้อยเพียงใด เกษตรกรสามารถนําข้อมูลไปใช้ประโยชน์ได้ทั้งรายตัวและเป็นกลุ่ม นอกจากนี้ กระทรวงวิทยาศาสตร์ฯ มีสถาบันวิจัยวิทยาศาสตร์และเทคโนโลยีแห่งประเทศไทย หรือ วว. ซึ่งได้ร่วมมือกับสภาเกษตรกรแห่งชาติ และ ธกส. มีโครงการ InnoAgri ที่จะช่วยเกษตรกรโดยมีการอบรม แนะนําให้เกษตรกร ซึ่งได้เปิดตัวไปแล้วที่ จ. ศรีสะเกษ
ด้าน นายองอาจ ปัญญาชาติรักษ์ ผู้จัดการฟาร์มเกษตรอินทรีย์เพชรล้านนา ผู้ใช้ประโยชน์จากข้อมูลโทรมาตรฯ กล่าวว่า สถานีโทรมาตรให้ข้อมูลปริมาณฝน อุณหภูมิ และความชื่น ซึ่งสามารถนํามาปรับใช้ในฟาร์มได้เป็นอย่างดี เช่น น้ําเพียงพอที่จะเพาะกล้าทํานาหรือยัง ส่วนอุณหภูมิจะมีผลกับการเลี้ยงสัตว์ทําให้สามารถเตรียมอุปกรณ์สําหรับสัตว์ได้ เช่น การให้ความอบอุ่น กรณีอากาศเย็น อีกทั้งโทรมาตรยังช่วยในการวางแผนการใช้ปุ๋ยได้ด้วย นอกจากนี้ ยังมีการส่งต่อข้อมูลจากสถานีโทรมาตรไปยังเกตรกรในกลุ่ม และสภาเกษตรกรฯ เพื่อส่งต่อไปยังเกษตรกรสมาชิกด้วย
จากนั้น รัฐมนตรีว่าการกระทรวงวิทยาศาสตร์ฯ ได้เยี่ยมชมผลิตภัณฑ์จากเกษตรกรสมาชิกสภาเกษตรฯ ซึ่งได้นําผลิตภัณฑ์ที่ได้รับการถ่ายทอดเทคโนโลยีจาก วว. มาแสดงและจําหน่าย อาทิ กลุ่มสัปรดอินทรีย์ อ. เมือง ลําปาง วิสาหกิจชุมชนกลุ่มข้าวทิพย์ร่มโพธิ์ อ. เมือง ลําปาง กลุ่มลําไย จ. ลําาง โดยมีบางผลิตภัณฑ์ได้ขอรับการสนับสนุนในการต่อยอด เพื่อให้มีมูลค่าสูงขึ้น เช่น กลุ่มสัปรด ขอให้ช่วยเรื่องการทําให้สัปรดออกผลผลิตพร้อมกัน เนื่องจากไม่สามารถใช้สารเคมีเร่งให้มีผลผลิตออกพร้อมกันได้ เนื่องจากเป็นการผลิตในลักษณะอินทรีย์ และการแปรรูปน้ําสัปรดที่ต้องการให้สามารถเก็บรักษาได้นานขึ้น เป็นต้น
รัฐบาลไทย-ข่าวทำเนียบรัฐบาล-สธ.เชิญชวนประชาชนบริจาคโลหิตสร้างกุศล ช่วยชีวิตเพื่อนมนุษย์
วันเสาร์ที่ 26 ตุลาคม 2562
สธ.เชิญชวนประชาชนบริจาคโลหิตสร้างกุศล ช่วยชีวิตเพื่อนมนุษย์
กระทรวงสาธารณสุข เชิญชวนประชาชนสร้างกุศล ช่วยชีวิตเพื่อนมนุษย์ ด้วยการบริจาคโลหิตทุก 3 เดือน เพิ่มปริมาณโลหิตสํารองคงคลังพร้อมดูแลใช้รักษาผู้ป่วยทั่วประเทศ โดยเลือด 1 ถุงช่วยได้ 3 ชีวิต
นายแพทย์รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข ให้สัมภาษณ์ว่า กระทรวงสาธารณสุข ร่วมมือกับศูนย์บริการโลหิตแห่งชาติ สภากาชาดไทย รณรงค์ขอประชาชนบริจาคโลหิตอย่างสม่ําเสมอทุก 3 เดือน หรือปีละ 4 ครั้ง เพื่อให้มีปริมาณโลหิตสํารองคงคลังอย่างน้อย 3,000 ยูนิต/วัน เพียงพอนําไปใช้รักษาผู้ป่วยทั่วประเทศ โดยเฉพาะกรณีผู้ป่วยฉุกเฉินและวิกฤต หรือสถานการณ์ต่างๆ อาทิ ภัยพิบัติทางธรรมชาติ เทศกาลต่างๆ ที่มีวันหยุดติดต่อกันหลายวัน ปีใหม่ สงกรานต์ ซึ่งจะมีความต้องการใช้โลหิตเพิ่มมากขึ้น โดยการบริจาคโลหิต 1 ครั้ง ใช้เวลาประมาณ 20 กว่านาที ได้เลือด 1 ถุง ประมาณ 350-450 มิลลิลิตร (ซี.ซี.) ขึ้นอยู่กับน้ําหนักของผู้บริจาค สามารถนําไปช่วยผู้ป่วยที่ต้องการเลือดได้ถึง 3 ชีวิต
นายแพทย์รุ่งเรืองกล่าวต่อว่า ผู้ที่สามารถบริจาคโลหิตได้จะต้องมีอายุระหว่าง 17 ถึง 70 ปีบริบูรณ์ (ผู้ที่มีอายุ 17 ปีต้องมีหนังสือยินยอมจากผู้ปกครอง) น้ําหนักตัว 45 กิโลกรัมขึ้นไป และมีสุขภาพร่างกายแข็งแรง นอนหลับพักผ่อนอย่างเพียงพอก่อนวันบริจาคโลหิต และไม่ต้องกังวลว่าจะเป็นอันตราย เพราะเป็นการสละโลหิตส่วนเกินที่ร่างกายยังไม่จําเป็นต้องใช้ โดยในร่างกายจะมีปริมาณโลหิตประมาณ 17-18 แก้วน้ํา แต่ใช้เพียง 15-16 แก้ว เมื่อบริจาคโลหิตออกไปไขกระดูกจะสร้างเม็ดโลหิตขึ้นมาทดแทนให้มีปริมาณโลหิตในร่างกายเท่าเดิม แต่หากไม่บริจาคเมื่อเม็ดโลหิตอายุประมาณ 3 เดือนก็จะหมดอายุและสลายตัว ขับออกจากร่างกายทางปัสสาวะ อุจจาระ
นายแพทย์รุ่งเรืองกล่าวต่อไปว่า ข้อมูลของสภากาชาดไทยพบว่า ปริมาณสํารองเลือดในคลังของศูนย์บริการโลหิตแห่งชาติ มีแนวโน้มลดลงต่อเนื่องเนื่องจากมีผู้บริจาคลดลง จากปกติต้องได้รับโลหิตบริจาคตามเป้าหมายคือ 2,000 – 2,500 ยูนิตต่อวัน แต่ปัจจุบันเหลือเพียง 1,500 – 1,700 ยูนิตต่อวัน จึงเกิดการขาดแคลนสะสม จนทําให้ปริมาณโลหิตคงคลังลดน้อยลงจนถึงขณะนี้ จึงขอเชิญชวนประชาชนร่วมสร้างกุศลได้ทุกวัน หรือใช้โอกาสวันเกิด วันครบรอบโอกาสสําคัญ ร่วมบริจาคโลหิตได้ที่โรงพยาบาลศูนย์ โรงพยาบาลทั่วไปทั่วประเทศ ศูนย์บริการโลหิตแห่งชาติ สภากาชาดไทย ถนนอังรีดูนังต์ และหน่วยเคลื่อนที่รับบริจาคโลหิตทุกแห่ง ส่วนภูมิภาคบริจาคได้ที่ภาคบริการโลหิตแห่งชาติในแต่ละจังหวัด สอบถามได้ที่ฝ่ายประชาสัมพันธ์และจัดหาผู้บริจาคโลหิต โทร. 02-256-4300, 02-263-9600-99 ต่อ 1101
*************************************** 26 ตุลาคม 2562
รัฐบาลไทย-ข่าวทำเนียบรัฐบาล-กรมบัญชีกลางปรับเกณฑ์ขยายสิทธิเบิกจ่ายตรงรักษาโรคมะเร็งเพิ่มเติม
วันพุธที่ 20 กุมภาพันธ์ 2562
กรมบัญชีกลางปรับเกณฑ์ขยายสิทธิเบิกจ่ายตรงรักษาโรคมะเร็งเพิ่มเติม
กรมบัญชีกลางเตรียมประกาศหลักเกณฑ์การเบิกจ่ายค่ารักษาพยาบาลผู้ป่วยโรคมะเร็งและโลหิตวิทยาซึ่งจําเป็นต้องใช้ยาที่มีค่าใช้จ่ายสูงเพิ่มเติม ทั้งนี้ เพื่อบรรเทาความเดือดร้อนให้แก่ผู้ป่วยโดยไม่ต้องทดรองจ่ายเงินไปก่อน คาดว่าจะเริ่มใช้เดือน มี.ค.2562 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตามที่กรมบัญชีกลางได้กําหนดเงื่อนไขการเบิกค่ายาสําหรับผู้ป่วยโรคมะเร็งและค่าโลหิตวิทยาจํานวน 37 รายการ ที่ไม่อนุญาตให้เบิกในระบบเบิกจ่ายตรง กรมบัญชีกลางร่วมมือกับคณะทํางานโดยมีแพทย์ผู้เชี่ยวชาญในการพัฒนาและปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อบรรเทาความเดือดร้อนผู้ป่วยสิทธิสวัสดิการรักษาพยาบาลข้าราชการไม่ต้อง
ทดรองจ่ายค่ายาไปก่อน โดยจะประกาศรายการยา จํานวน 1 รายการ ให้สามารถเบิกจ่ายตรงได้ สําหรับยาอีก 36 รายการที่เหลือ หากแพทย์ผู้ทําการรักษาผู้ป่วยโรคมะเร็งได้ใช้ยาหรือวิธีการรักษาอื่นก่อนแล้ว และวินิจฉัยเพิ่มเติมว่าผู้ป่วยมีความจําเป็นต้องใช้ยาดังกล่าว ให้สถานพยาบาลยื่นเรื่องมาที่กรมบัญชีกลางเพื่อขออนุมัติเป็นรายกรณี
อธิบดีกรมบัญชีกลาง กล่าวเพิ่มเติมว่า นอกจากการกําหนดเงื่อนไขการเบิกค่ายาแล้ว คณะทํางานได้มีการศึกษาและพิจารณาแนวทางเพื่อให้เข้าถึงเทคโนโลยีทางการแพทย์ที่มีการพัฒนาการรักษามะเร็งในแต่ละชนิดเพื่อให้ผู้ป่วยเข้าถึงการรักษาได้มากขึ้น มีแนวทางการรักษาพยาบาลที่มีคุณภาพ ปลอดภัย และเกิดประโยชน์สูงสุดต่อผู้ป่วย จึงได้พิจารณาเพิ่มรายการยา/เงื่อนไขข้อบ่งชี้ในการเบิกค่ายาจากเดิม 14 รายการ เป็น 17 รายการ
เช่น ยารักษาโรคมะเร็งตับ ยารักษาโรคมะเร็งไทรอยด์ ยารักษาโรค Myelodysplastic syndrome (MDS) เป็นต้น พร้อมทั้งปรับเงื่อนไขให้สามารถเบิกจ่ายให้กว้างขวางขึ้น คาดว่าจะเริ่มใช้ได้เดือนมีนาคม 2562 เป็นต้นไป
รัฐบาลไทย-ข่าวทำเนียบรัฐบาล-เสนอ ครม.ช่วยครูถิ่นกันดาร 9,110 คน ครอบคลุมทุกสังกัดรวม 22 ล้านบาทต่อเดือน
วันพฤหัสบดีที่ 7 ธันวาคม 2560
เสนอ ครม.ช่วยครูถิ่นกันดาร 9,110 คน ครอบคลุมทุกสังกัดรวม 22 ล้านบาทต่อเดือน
นายการุณ สกุลประดิษฐ์ ปลัดกระทรวงศึกษาธิการ เปิดเผยว่าในการประชุมองค์กรหลักกระทรวงศึกษาธิการ (ศธ.)  โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเมื่อเร็วๆ นี้ รมว.ศึกษาธิการ ได้เปรยในที่ประชุมว่า
นายการุณ สกุลประดิษฐ์ ปลัดกระทรวงศึกษาธิการเปิดเผยว่าในการประชุมองค์กรหลักกระทรวงศึกษาธิการ (ศธ.) โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานเมื่อเร็วๆ นี้ รมว.ศึกษาธิการ ได้เปรยในที่ประชุมว่าพล.อ.ประยุทธ์ จันทร์โอชา นายกรัฐมนตรีมีความห่วงใยครูที่อยู่ในพื้นที่ห่างไกล ทุรกันดารเป็นอย่างมาก จึงมอบหมายให้ ศธ.ดําเนินการสํารวจครูในพื้นที่ดังกล่าว เพื่อให้ความช่วยเหลือสนับสนุนเงินพิเศษ จัดหางบประมาณให้
ทั้งนี้ จากการสํารวจครูในพื้นที่ห่างไกลและทุรกันดารดังกล่าวทั้งในสังกัดสํานักงานคณะกรรมการการศึกษาขั้นพื้นฐาน (สพฐ.) สํานักงานคณะกรรมการส่งเสริมการศึกษาเอกชน (สช.) สํานักงานคณะกรรมการส่งเสริมการศึกษานอกระบบและการศึกษาตามอัธยาศัย (กศน.) สํานักงานคณะกรรมการการอาชีวศึกษา (สอศ.) ซึ่งการพิจารณาครั้งนี้ยึดตามหลักเกณฑ์การให้ความช่วยเหลือระเบียบของกระทรวงการคลัง 5 ข้อคือ 1. การเดินทางด้านคมนาคม 2. สาธารณูปโภค 3. การดํารงชีพ 4. ความเสี่ยงภัย และ 5. โรคภัยไข้เจ็บซึ่งพบว่ามีครูที่ต้องได้รับความช่วยเหลือจํานวน 9,110 คน โดย ศธ.จะขอเงินสนับสนุนเงินพิเศษจากคณะรัฐมนตรี (ครม.) แก่ครูกลุ่มนี้รายละ 2,500 บาทต่อคนต่อเดือน รวมเป็นเงินทั้งสิ้น 22 ล้านบาทต่อเดือนต่อไป
ดร.พะโยม ชิณวงศ์ เลขาธิการคณะกรรมการส่งเสริมการศึกษาเอกชน (กช.) ในฐานะโฆษก ศธ.กล่าวว่า นายกรัฐมนตรี ต้องการให้ทุกกระทรวงใช้งบฯ กลางให้เกิดประโยชน์สูงสุด โดยเฉพาะอย่างยิ่งให้จัดการศึกษานอกระบบและในระบบโดยใช้หลักสูตรระยะสั้นโดยเฉพาะเรื่องอาชีพที่เป็นโครงการที่เป็นประโยชน์กับประชาชน ดังนั้น ศธ.จะแต่งตั้งคณะทํางานพิเศษ เชื่อมโยงกับคณะกรรมการขับเคลื่อนยุทธศาสตร์ชาติระยะ 20 ปี เพื่อมาบูรณาการขับเคลื่อนยุทธศาสตร์ให้ตรงกันต่อไป
นอกจากนี้ ในเรื่องของการใช้อินเทอร์เน็ตของ ศธ. ซึ่งจะมีการเพิ่มCall Centerเข้าไปดูแล เพราะขณะนี้โรงเรียนมีปัญหาในเรื่องของการใช้อินเทอร์เน็ต จึงจําเป็นต้องมีหน่วยงานกลางช่วยแก้ปัญหา ดังนั้น จึงตั้งCall Centerแก้ปัญหาเรื่องการใช้อินเตอร์เน็ต ซึ่งเป็นเรื่องสําคัญต่อการเรียนการสอนของครูและนักเรียน
บัลลังก์ โรหิตเสถียร:กราฟิก/รายงาน
ขอบคุณภาพ-ข่าว:สยามรัฐ
รัฐบาลไทย-ข่าวทำเนียบรัฐบาล-นายกรัฐมนตรีเข้าร่วมการประชุมสุดยอดอาเซียน-สาธารณรัฐเกาหลี ครั้งที่ 19
วันจันทร์ที่ 13 พฤศจิกายน 2560
นายกรัฐมนตรีเข้าร่วมการประชุมสุดยอดอาเซียน-สาธารณรัฐเกาหลี ครั้งที่ 19
นายกรัฐมนตรีเข้าร่วมการประชุมสุดยอดอาเซียน-สาธารณรัฐเกาหลี ครั้งที่ 19
วันนี้ (13 พ.ย. 60) เวลา 18.00 น. พลเอก ประยุทธ์ จันทร์โอชา นายกรัฐมนตรีกล่าวถ้อยแถลงใน
การประชุมสุดยอดอาเซียน-สาธารณรัฐเกาหลี ครั้งที่ 19 ณ ศูนย์การประชุมนานาชาติฟิลิปปินส์ (PICC) กรุงมะนิลา สาธารณรัฐฟิลิปปินส์ ภายหลังเสร็จสิ้นการประชุม พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีกล่าวว่าไทยเข้าใจดีถึงความรู้สึกของสาธารณรัฐเกาหลีต่อภัยคุกคามจากการพัฒนาอาวุธนิวเคลียร์และขีปนาวุธของเกาหลีเหนือ ซึ่งเป็นปัญหาระดับโลก และต้องการความร่วมมือจากทุกฝ่ายเพื่อคลี่คลายปัญหา ในการนี้ ไทยชื่นชม “ข้อริเริ่มเบอร์ลิน” ของประธานาธิบดีมุน แจ อิน เพื่อเป็นทางออกในการแก้ไขปัญหาโดยสันติวิธีโดยทุกฝ่ายที่เกี่ยวข้อง และสนับสนุนการปฏิบัติตามข้อมติของคณะมนตรีความมั่นคงแห่งสหประชาชาติ เพื่อให้คาบสมุทรเกาหลีปลอดจากอาวุธนิวเคลียร์และเป็นภูมิภาคที่มีสันติภาพและเสถียรภาพอย่างแท้จริง ซึ่งเป็นพื้นฐานสําคัญของการเติบโตทางเศรษฐกิจของภูมิภาคเอเชีย-แปซิฟิก
ในส่วนของการส่งเสริมความสัมพันธ์หุ้นส่วนเชิงยุทธศาสตร์ระหว่างอาเซียนกับสาธารณรัฐเกาหลีนั้น นายกรัฐมนตรีเสนอแนวทางความร่วมมือกันดังนี้
ประการแรก การส่งเสริมความร่วมมือทางเศรษฐกิจควบคู่กับการพัฒนาที่ยั่งยืน โดยสนับสนุนให้นักลงทุนจากสาธารณรัฐเกาหลีเข้ามาลงทุนในพื้นที่ “อีอีซี” (EEC) ในภาคตะวันออก และในเขตเศรษฐกิจพิเศษตามแนวชายแดนของไทยภายใต้แนวคิด “ไทยแลนด์พลัสวัน”เพื่อส่งเสริมให้ลุ่มแม่น้ําโขงมีความเชื่อมโยงมากขึ้นกับภูมิภาค และให้อาเซียนอยู่ในห่วงโซ่มูลค่าของภูมิภาคเอเชีย-แปซิฟิกและของโลก และลดช่องว่างด้านการพัฒนาในภูมิภาคผ่านการกระจายความเจริญไปสู่ทุกประเทศสมาชิกอาเซียนอย่างทั่วถึง นอกจากนี้ การแบ่งปันประสบการณ์ในสาขาที่สาธารณรัฐเกาหลีมีความเชี่ยวชาญ เช่น การบริหารจัดการป่าไม้ พลังงานสะอาด การเติบโตสีเขียว “เอ็มเอ็สเอ็มอีส์” (MSMEs) นวัตกรรมและไอซีที และการสร้างความมั่นคงของมนุษย์ในด้านต่าง ๆ จะช่วยให้ภูมิภาคมีการพัฒนาที่ยั่งยืนโดยไม่ทอดทิ้งใครไว้ข้างหลัง
ประการที่สอง ความร่วมมือด้านวัฒนธรรม นายกรัฐมนตรีแสดงความยินดีต่อการเปิดศูนย์วัฒนธรรมอาเซียนที่นครปูซานเมื่อเดือนกันยายนที่ผ่านมา ซึ่งจะเป็นช่องทางสําคัญในการส่งเสริมการแลกเปลี่ยนเรียนรู้ด้านวัฒนธรรมซึ่งกันและกัน ทําให้ประชาชนเกิดความเข้าใจอันดี อันเป็นรากฐานสําคัญต่อการพัฒนาความสัมพันธ์และความร่วมมือที่ใกล้ชิดยิ่งขึ้นต่อไป และขอให้จัดกิจกรรมแลกเปลี่ยนด้านวัฒนธรรมและระหว่างเยาวชนให้มากขึ้น โดยอาจเน้นการแลกเปลี่ยนระหว่างเยาวชนจากเมืองระดับกลางและพื้นที่ชนบท เพื่อให้เครือข่ายความสัมพันธ์ระหว่างประชาชนอาเซียนและเกาหลีครอบคลุมพื้นที่กว้างขึ้น
ทั้งนี้ไทยพร้อมที่จะร่วมมือปฏิบัติตามแผนปฏิบัติการอาเซียน-สาธารณรัฐเกาหลี เพื่อความมั่นคงและความเจริญรุ่งเรืองของภูมิภาคให้เกิดผลที่เป็นรูปธรรม และยินดีที่จะส่งเสริมความร่วมมือให้ใกล้ชิดกันมากยิ่งขึ้นในโอกาสครบรอบ 60 ปีของการสถาปนาความสัมพันธ์ทางการทูตไทย-สาธารณรัฐเกาหลีในปีหน้า
--------------------
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ นำคณะกรรมการบูรณาการด้านพิพิธภัณฑ์และแหล่งเรียนรู้ เข้าพบ นายกฯ
วันอังคารที่ 25 กรกฎาคม 2560
รอง นรม.พล.อ.อ.ประจินฯ นําคณะกรรมการบูรณาการด้านพิพิธภัณฑ์และแหล่งเรียนรู้ เข้าพบ นายกฯ
พร้อมสนับสนุนนโยบายลดเวลาเรียนเพิ่มเวลารู้ มุ่งเตรียมพร้อมเยาวชนสู่ยุค Thailand 4.0
วันนี้ (25 ก.ค. 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลอากาศเอก ประจิน จั่นตอง รองนายกรัฐมนตรี นําคณะกรรมการบูรณาการด้านพิพิธภัณฑ์และแหล่งเรียนรู้ มาพบ พลเอกประยุทธ์ จันทร์โอชา นายกรัฐมนตรี เพื่อจัดแสดง กิจกรรมส่งเสริมนโยบายลดเวลาเรียนเพิ่มเวลารู้ โดยคณะกรรมการบูรณาการด้านพิพิธภัณฑ์และแหล่งเรียนรู้ มุ่งเตรียมความพร้อมเด็กและเยาวชนสู่ยุค Thailand 4.0 และเชิญชวน คณะครู และผู้ปกครอง นําเยาวชนแสวงหาความรู้ด้วยตนเองจาก20 หน่วยงาน ที่ร่วมกันจัด 64 กิจกรรมในพิพิธภัณฑ์และแหล่งเรียนรู้ทั่วประเทศกว่า 223 แห่ง
ทั้งนี้ โดยมีคณะผู้บริหาร 7 หน่วยงาน ประกอบด้วย 1. สํานักงานบริหารและพัฒนาองค์ความรู้ 2. พิพิธภัณฑ์กองทัพอากาศและการบินแห่งชาติ 3. กรมทรัพยากรน้ํา 4. กรมอุทยานแห่งชาติ สัตว์ป่า และพันธุ์พืช 5. สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว 6. อุทยานวิทยาศาสตร์พระจอมเกล้า ณ หว้ากอ จ.ประจวบคีรีขันธ์ และ 7. สถาบันวิจัยดาราศาสตร์แห่งชาติ ร่วมเข้าพบด้วย
วัตถุประสงค์ของการจัดนิทรรศการ เพื่อเผยแพร่แนะนํา และสนับสนุนนโยบายลดเวลาเรียนเพิ่มเวลารู้ มุ่งเตรียมพร้อมเยาวชนสู่ยุค Thailand 4.0 โดยมี 20 หน่วยงาน มาดําเนินการจัดกว่า 60 กิจกรรมในรูปแบบ STEM Education ปูพรมทั่วประเทศ เพื่อส่งเสริมให้คนไทยทุกเพศทุกวัยและทุกพื้นที่ ได้มีโอกาสเข้าถึงแหล่งเรียนรู้เพื่อนําไปสู่การพัฒนาตนเองและพัฒนาอาชีพอย่างยั่งยืน ตลอดจนส่งผลให้เกิดการยกระดับคุณภาพชีวิตและเพิ่มขีดความสามารถในการแข่งขันของประเทศ
นอกจากนี้ กิจกรรมไฮไลท์บางส่วนของหน่วยงานต่าง ๆ ที่ทางคณะกรรมการบูรณาการฯ ได้นํามาจัดแสดงครั้งนี้ ได้แก่ 1. อุทยานวิทยาศาสตร์พระจอมเกล้า ณ หว้ากอ จังหวัดประจวบคีรีขันธ์ 2. สถาบันวิจัยดาราศาสตร์แห่งชาติ (องค์การมหาชน) กระทรวงวิทยาศาสตร์และเทคโนโลยี 3. พิพิธภัณฑ์กองทัพอากาศและการบินแห่งชาติ กองทัพอากาศ 4. กรมทรัพยากรธรณี กระทรวงทรัพยากรธรรมชาติและสิ่งแวดล้อม 5. กรมทรัพยากรน้ํา กระทรวงทรัพยากรธรรมชาติและสิ่งแวดล้อม 6. สํานักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) กระทรวงเกษตรและสหกรณ์ และ 7. สํานักงานบริหารและพัฒนาองค์ความรู้ (องค์การมหาชน) สํานักนายกรัฐมนตรี
โอกาสนี้ นายกรัฐมนตรีได้แสดงความสนใจ พร้อมซักถามรายละเอียดผลงานของคณะเยาวชน ประกอบด้วย กิจกรรม BOT CAMP ตลอดจนการเตรียมความพร้อมและสร้างแรงบันดาลใจเยาวชนสู่โลกอนาคตแห่งการเรียนรู้ และการก้าวสู่ประเทศไทย 4.0 ผ่านเส้นทางของพัฒนาการความรู้ด้าน Robotics และ Automation สนองตอบนโยบายของรัฐบาล พร้อมกันนี้ นายกรัฐมนตรียังได้ร่วมถ่ายภาพกับคณะเยาวชนที่นําผลงานมาจัดแสดง พร้อมกล่าวชื่นชมและให้กําลังใจ โดยให้คําแนะนําในการเพิ่มพูนทักษะต่าง ๆ ซึ่งจะสามารถต่อยอดและพัฒนาไปสู่การเป็นบุคลากรที่มีความรู้ความสามารถในการสร้างนวัตกรรมที่เพิ่มมูลค่าทางด้านเศรษฐกิจอย่างเป็นรูปธรรมต่อไป
อนึ่ง ประชาชนหรือผู้ปกครองที่สนใจจะนําบุตรหลานไปพัฒนาทักษะและความสามารถด้านวิทยาศาสตร์และนวัตกรรมดังกล่าว สามารถสอบถามข้อมูลเพิ่มเติมได้ที่ สํานักงานบริหารและพัฒนาองค์ความรู้ (OKMD) โทร. 02-1056519
..............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ศธ.หารือความร่วมมือกับเลขาธิการ OECD
วันจันทร์ที่ 28 สิงหาคม 2560
รมว.ศธ.หารือความร่วมมือกับเลขาธิการ OECD
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ ให้การต้อนรับและหารือความร่วมมือการพัฒนากําลังคน ร่วมกับ Mr Angel Gurria เลขาธิการองค์การเพื่อความร่วมมือทางเศรษฐกิจและการพัฒนา และคณะ
นพ.ธีระเกียรติ เจริญเศรษฐศิลป์เปิดเผยภายหลังการหารือว่า ก่อนหน้านี้เลขาธิการ OECD และคณะ ได้เข้าเยี่ยมคารวะพล.อ.ประยุทธ์ จันทร์โอชา นายกรัฐมนตรีซึ่งได้มีการหารือถึงการพัฒนาความร่วมมือกับไทยผ่านโครงการ Thailand - OECD Country Programme (CP) ที่จะเป็นเครื่องมือในการขับเคลื่อนการพัฒนาและปฏิรูปประเทศไทยอย่างมีประสิทธิภาพและยั่งยืน และเป็นการกระชับความร่วมมือกับไทยแบบบูรณาการ นําไปสู่การตัดสินใจเข้าเป็นสมาชิก OECD ของไทยในอนาคต ซึ่งจะเป็นประเทศแรกจากภูมิภาคอาเซียนด้วย
นอกจากนี้ นายกรัฐมนตรี ได้มอบหมายนายวิษณุ เครืองาม รองนายกรัฐมนตรี เป็นประธานในพิธีลงนามร่างบันทึกความเข้าใจ (MOU)ในการดําเนินงานเสริมสร้างความซื่อสัตย์สุจริตของประเทศไทย (Thailand Integrity Review) ระหว่าง OECD กับสํานักงานคณะกรรมการพัฒนาระบบราชการ (สํานักงาน ก.พ.ร.) และสํานักงานคณะกรรมการป้องกันและปราบปรามการทุจริตในภาครัฐ (ป.ป.ท.)
ในส่วนของกระทรวงศึกษาธิการ มีความเกี่ยวข้องกับ OECD ในฐานะที่ทําหน้าที่สร้างคน เพื่อให้บรรลุเป้าหมายการพัฒนาและปฏิรูปประเทศไทยตามนโยบาย Thailand 4.0, แผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560-2564) และยุทธศาสตร์ชาติ ระยะ 20 ปี (พ.ศ.2560-2579)โดยการหารือร่วมกันในครั้งนี้มีประเด็นที่น่าสนใจหลายประการไม่ว่าจะเป็นโครงการประเมินผลนักเรียนร่วมกับนานาชาติ หรือ PISA (Programme for International Student Assessment), การเชิญชวนให้ไทยเข้าร่วมการสํารวจการจัดการทักษะของประชากรผู้ใหญ่ “PIAAC Survey” (The Programme for the International Assessment of Adult Competencies) ซึ่ง OECD เตรียมที่จะดําเนินการสํารวจช่วงที่ 2 (ระหว่างปี 2018-2023) เน้นขอบเขตประชากรผู้ใหญ่ที่ต้องใช้ทักษะในการทํางานและชีวิตประจําวัน ตลอดจนทักษะสําหรับผู้ใช้แรงงานด้วย ซึ่งได้ตอบรับที่จะเข้าร่วมแล้ว โดยมอบหมายให้สํานักงานส่งเสริมการศึกษานอกระบบและการศึกษาตามอัธยาศัย เป็นเจ้าภาพในการดําเนินการต่อไปแล้ว
นอกจากนี้ ยังได้หารือถึงการพัฒนาทักษะอาชีวศึกษา ซึ่ง OECD มีตัวอย่างที่ดี และมีข้อเสนอที่จะช่วยเหลือมากมาย โดยเฉพาะความร่วมมือจากประเทศเยอรมนี ซึ่งจะได้มีการหารือรายละเอียดในเรื่องนี้อีกครั้ง ในช่วงระหว่างการประชุมสมัยสามัญของยูเนสโก ครั้งที่ 39 ที่สาธารณรัฐฝรั่งเศส ในช่วงเดือนตุลาคมนี้ ซึ่งการหารือร่วมกับนายอังเคล กูเรียในครั้งนี้เป็นเรื่องเหนือความคาดหมาย เพราะได้รับข้อเสนอที่ดี ๆ จํานวนมาก ที่เชื่อว่าจะเป็นประโยชน์ต่อประเทศในระยะยาวอย่างแน่นอน
นวรัตน์ รามสูต, บัลลังก์ โรหิตเสถียร: สรุป/รายงาน
นวรัตน์ รามสูต: ถ่ายภาพ